पाएं अपने शहर की ताज़ा ख़बरें और फ्री ई-पेपरडाउनलोड करें
इंदिरा गांधी नहर में मरम्मत के लिए चल रहे क्लोजर के कारण पानी बचाने में जुटा जलदाय विभाग आठ मई को जलापूर्ति नहीं करेगा। विभाग पानी बचाने के लिए माह में दो बार जलापूर्ति की कटौती कर रहा है। ताकि मुख्य नहर, कायलाना व तखत सागर में एकत्र पानी से शहर की जलापूर्ति सुनिश्चित की जा सके।
जलदाय विभाग के सिटी एसई ने बताया कि 7 मई को रात 8 बजे से 8 मई की रात 8 बजे तक कायलाना पम्प हाउस एवं सुरपुरा फिल्टर हाउस, 7 को रात्रि 12 बजे से 8 मई की रात्रि 12 बजे तक चौपासनी फिल्टर हाउस एवं 8 मई की प्रातः 8 बजे से 9 मई की प्रातः 8 बजे तक झालामण्ड फिल्टर हाउस पर अति आवश्यक रखरखाव एव सफाई के कारण जोधपुर शहरी पेयजल वितरण संबंधित सभी क्षेत्रो में जलापूर्ति बाधित रहेगी। जोधपुर शहर के सभी क्षेत्रों में दिनांक 8 मई को होने वाली जलापूर्ति 9 को तथा 9 की जल सप्लाई 10 मई को की जाएगी।
इस अवधि में शहर में स्थित मुख्य चिकित्सालयों एवं क्वारेंटाइन केन्द्रों में उनकी आवश्यकता के अनुरूप जलापूर्ति की जाएगी । सरस्वती नगर एवं कुडी भगतासनी हाउसिंग बोर्ड के विभिन्न सेक्टरों में 8 मई को सुबह 10 बजे तक की जाने वाली जलापूर्ति सामान्य रूप से होगी तथा इन क्षेत्रों में 9 को की जाने वाली जलापूर्ति 10 को एवं 10 मई को की जाने वाली जलापूर्ति 11 मई को होगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn